จงเสนอไอเดีย สรุป 3 คำสอนการลงทุนในหุ้น ที่ดีที่สุดจากปาก ‘วอร์เรน บัฟเฟตต์’
1. ซื้อหุ้นก็เหมือนซื้อบริษัท คงไม่มีเจ้าของกิจการคนไหน ซื้อขาย บริษัทตัวเองรายวัน
“Now if they think they can dance in and out [of the market] and buy and sell stocks, they ought to head for Las Vegas. I mean, they can’t do that.”

“ถ้าคิดว่าจะรวยจากหุ้นโดยการ ‘ซื้อเช้า-ขายเย็น’ แนะนำว่าไปเล่นคาสิโนเสียดีกว่า เพราะคุณคิดแบบนั้นกับการลงทุนในหุ้นไม่ได้” — วอร์เรน บัฟเฟตต์ เคยกล่าวในรายการตอนหนึ่งของ Squawk Alley โดย CNBC เดือน ตุลาคม 2014

วอร์เรน บัฟเฟตต์ กล่าวต่อว่า :

“But what they can do is determinate that there’s a number of solid American businesses, a great number of them, and if you own a cross section of them and particularly if you buy them over time, you basically can’t lose.”

แปลว่า “สิ่งที่คุณทำได้ คือ การคัดเลือกบริษัทที่แข็งแกร่งซึ่งมีให้เลือกมากมายในตลาด และเข้าทยอยซื้อหุ้นกระจายกันไปในบริษัท (ที่แข็งแกร่ง) เหล่านั้นและถือครองต่อไป ในระยะยาวคุณจะ ไม่ขาดทุน*”

* จุดสังเกต คือ วอร์เรน บัฟเฟตต์ ใช้คำว่า ‘ไม่ขาดทุน’ ในบริบทนี้ กล่าวคือ กฏเหล็กในการลงทุนของ วอร์เรน บัฟเฟตต์ ให้น้ำหนักไปที่การ ‘รักษาเงินต้น’ ก่อน เน้นหลีกเลี่ยงการขาดทุนเป็นอันดับแรก แล้วกำไรค่อยว่ากันในลำดับต่อไป

“If you own stocks like you’d own a farm or apartment house, you don’t get a quote on those every day or every week,”

แปลว่า “ถ้าคุณใช้ทัศนคติการถือครอง อสังริมทรัพย์ เช่นเดียวกับการถือครอง หุ้น คุณจะไม่ต้องการการเฝ้าราคาและพฤติกรรมการ ‘ซื้อเช้า ขายเย็น’” — วอร์เรน บัฟเฟตต์ เปรียบให้เห็นภาพว่าการซื้อหุ้นกิจการก็เสมือนเป็นเจ้าของกิจการ เราคงไม่ซื้อ ๆ ขาย ๆ กิจการตัวเองแบบรายวันใช่หรือไม่ ถ้า ‘ใช่’ วอร์เรน บัฟเฟตต์ กำลังบอกให้เรารู้จักลงทุนในระยะยาว


2. แต่สิ่งที่ หุ้น เหนือกว่าการสร้างบริษัทเอง คือ คุณจะเป็นเจ้าของกี่บริษัทก็ได้ ตามกำลังเงินเท่าที่มีวันนี้
“The best thing with stocks, actually, is to buy them consistently over time. […] You want to spread the risk as far as the specific companies you’re in by owning a diversified group, and you diversify over time by buying this month, next month, the year after, the year after, the year after.” — วอร์เรน บัฟเฟตต์ เล่าผ่านรายการ Squawk Box เดือน กุมภาพันธ์ 2017

อย่างที่ทราบดีว่า วอร์เรน บัฟเฟตต์ ให้ความสำคัญกับการ ‘รักษาเงินต้น’ เพื่อไม่ให้ขาดทุนเป็นอันดับแรก และวิธีป้องกันความเสี่ยงในการขาดทุนหนัก ๆ คือ Diversify หรือ การกระจายการลงทุน

เขาบอกว่า ต้องกระจายการลงทุนไปในหลาย ๆ บริษัท ที่คุณเข้าใจธุรกิจและศึกษางบการเงินของบริษัทเหล่านั้นมาดี โดยไม่จำเป็นต้องลงทุนเป็นเงินก้อนใหญ่ก้อนเดียว แต่ให้แบ่งเป็นหลาย ๆ กอง และทยอยซื้อหุ้นแต่ละบริษัทเป็นรอบ ๆ ไป อาทิ ถัวเฉลียซื้อทุกเดือน หรือทุกไตรมาส และทำซ้ำ ๆ ไปทุกปี ๆ ตลอดไป กลยุทธ์การลงทุนแบบนี้เป็นที่รู้จักดีในนาม DCA ย่อมาจาก Dollar-cost averaging


3. แม้จะเสี่ยงมากกว่า แต่ หุ้น คือการลงทุนที่ดีกว่า พันธบัตร เป็นคำตอบสุดท้าย
“If you save money, you can buy bonds, you can buy a farm, you can buy an apartment/house — or you can buy a part of an American business. […] And if you buy a 10-year bond now, you’re paying over 40 times earnings for something whose earnings can’t grow. You compare that to buying equities, good businesses, I don’t think there’s any comparison.” — วอร์เรน บัฟเฟตต์

แปลว่า โลกนี้มีหน่วยลงทุนมากมาย ไม่ว่าจะเป็น พันธบัตร ที่ดิน อสังหาริมทรัพย์ และถ้าคุณคิดจะซื้อ ‘พันธบัตร 10 ปี’ แทนที่จะเป็น หุ้นของบริษัทดี ๆ สักกลุ่มหนึ่ง นั่นหมายความว่า คุณอาจกำลังเอาเงินออมไปลงทุนกับสิ่งที่ไม่สามารถเติบโตได้

อ้างอิงจาก กราฟรายงานของ CNBC พันธบัตรรัฐบาล 10 ปี มีผลตอบแทนถัวเฉลี่ยดอกเบี้ย 2.87% และผลตอบแทนทรง ๆ อยู่เช่นนั้นมาโดยตลอดทศวรรษ ในที่ดัชนี S&P 500 ให้ผลตอบแทนถัวเฉลี่ย 10.2% ในขณะที่ Berkshire Hathaway ให้ผลตอบแทนถัวเฉลี่ย 17.1%

แน่นอนว่า หุ้น มีความเสี่ยงและผันผวนสูงกว่า พันธบัตร แต่ทัศนคติและประสบการณ์ของ วอร์เรน บัฟเฟตต์ เขามองว่าในระยะยาวระดับ 10 ปีขึ้นไป หุ้น ยังคงเป็นการลงทุนที่ดีที่สุดในบริบทนี้ แต่เน้นย้ำว่าต้องระยะยาวเท่านั้น
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน